เบาๆ กับร้านส้มตำในห้องมาแรง "ตำม้่ว" ที่มีสาขามากมาย สำหรับคนที่ชอบส้มตำโดยที่ไม่ต้องออกไปตากแดดหาร้านส้มตำอร่อยๆ เป็นอีกทางเลือกหนึ่งครับ
     รสชาติส้มตำพอทานได้ครับ วันนี้สั่งตำมั่ว 60 Bath (แต่ผมทานไม่เป็นนะ ... สอบถามผู้มาด้วย) แต่ก็ยังไม่เท่าไหร่ ที่พอทานได้ก็หมูยอทอด เค้าบอกว่าต้นตำรับว่างั้น จานนี้ 70 Bath ตอนแรกเสริฟคู่ซอสพริกมา ผมว่าไม่เข้าเลยขอเป็นน้ำจิ้มไก่แบบธรรมดามา ok มากกว่า
     สุดท้าย "แกงเห็ดเผาะ" 110 Bath จะเป็นแกงแบบลาวๆ เลยก็ไม่ใช่ เพราะใส่ผักมาหลายอย่างมาก ประมาณแกงเรียง แต่กลิ่นปลาร้านี่โชยยย. มากเกินไปครับ รสชาติก็ออกเค็มไปนิด (ก็ไม่นิดนะ)

สรุป  - รสชาติ 2.5/5
        - การบริการและความรวดเร็ว 4/5
        - บรรยากาศและความสะอาด 4/5
        - ความคุ้มค่าและราคา 2.5/5

     ปล. เป็นเพียงความคิดเห็นส่วนบุคคลครับ